Parohia românească din Wiener Neustadt, Austria, împlinește un deceniu de existență în Duminica Ortodoxiei din acest an. Părintele Paroh Răzvan Gască a anunțat programul manifestărilor aniversare.
Comunitatea va serba împreună cu pr. Răzvan Ionescu de la Parohia "Sf. Cuv. Parascheva" și "Sf. Genoveva" din Paris.
Programul manifestărilor
Vineri, 22 martie 2024, ora 18:00: Taina Sf. Maslu și dialog duhovnicesc cu pr. Răzvan Ionescu.
Sâmbătă, 23 martie 2024, ora 18:00: Pr. Răzvan Ionescu vizitează atelierul de iconografie Theophania Ikonen din Viena.
Duminică, 24 martie 2024, ora 09:30: Sf. Liturghie; ora 11:00: Pr. Răzvan Ionescu va susține conferința "O lectură a vieții duhovnicești: Scrierea noastră ca icoane prin iubirea Celui cu Care tânjim să ne asemănăm!"
Părintele Răzvan Ionescu, invitatul comunității la acest moment aniversar, este consilier la Mitropolia Ortodoxă Română a Europei Occidentale și Meridionale și prodecanul Departamentului de Teologie Ortodoxă și Știință al Centrului Ortodox de Studii și Cercetare "Dumitru Stăniloae" din Paris, înființat de mitropolie.
Pentru că părintele paroh Răzvan Gască este iconar, locația de la Theophania Ikonen funcționează atât ca sală de activități comunitare, cât și ca atelier de pictură și spațiu expozițional pentru lucrările realizate de preot în stil tradițional bizantin.
Parohia Wiener Neustadt o are ca ocrotitoare pe Sf. Cuv. Parascheva.
Adrese utile
Parohia "Sf. Cuv. Parascheva": Günthergasse 14, 2700 Wiener Neustadt
Theophania Ikonen: Leystrasse 169/5, 1020 Wien
Foto credit: Facebook / Răzvan Gască
Urmărește-ne pe Telegram: t.me/basilicanews